Tamponare pe DN 17 la Prisaca Dornei provocată de un șofer de 21 de ani băut
La data de 28 mai ora 00.47, polițiștii din cadrul Secției 14 Poliție Rurală Vama, aflându-se în exercitarea atribuțiilor de serviciu, au fost sesizați prin SNUAU 112, cu privire la un eveniment rutier soldat cu pagube material produs pe D.N. 17, în localitatea Prisaca Dornei, comuna Vama. La fața locului a fost identificat apelantul care a relatat faptul că la data de 28.05.2024, în jurul orei 00:40 în timp ce se deplasa cu autoturismul pe D.N. 17 localitate Prisaca Dornei, comuna Vama, din direcția Municipiul Câmpulung Moldovenesc către localitatea Vama, a intrat în coliziune cu autoturismul condus de către un bărbat de 21 ani, din comuna Vama. În urma evenimentului rutier au rezultat doar pagube materiale, Șoferii au fost testați cu aparatul etilotest, rezultatul fiind negativ în cazul apelantului și respectiv de 0,82 mg/l alcool pur în aerul expirat pentru șoferul de 21 ani, acestuia fiindu-i recoltate și probe biologice de sânge pentru stabilirea alcoolemiei. S-a întocmit dosar penal privind infracțiunea de ,,conducere sub influența alcoolului”.